Številka: 10033-74/2024/1

Datum: 7. 11. 2024

Na podlagi 57. člena Zakona o javnih uslužbencih (ZJU; Uradni list RS, št. 63/07 – uradno prečiščeno besedilo, s spremembami in dopolnitvami) Agencija Republike Slovenije za okolje objavlja interni natečaj za zasedbo prostega uradniškega delovnega mesta

**PODSEKRETAR** (m/ž), šifra DM 5722, v Oddelku za emisije v vode in tla, Sektorju za analize vplivov na okolje in poročanje, Uradu za spremljanje vplivov na okolje**,** za nedoločen čas s polnim delovnim časom

Kandidat/ka, ki se bo prijavil/a na prosto delovno mesto, mora izpolnjevati naslednje pogoje:

* sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela« in imenovani v uradniški naziv;
* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. specialistično izobraževanje po visokošolski izobrazbi (prejšnje) /specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja) oz. magistrsko izobraževanje (druga bolonjska stopnja) / magistrska izobrazba (druga bolonjska stopnja);
* najmanj 6 let delovnih izkušenj;
* opravljeno obvezno usposabljanje za imenovanje v naziv;
* opravljen strokovni izpit iz upravnega postopka druge stopnje;

Delovne naloge:

* neposredna pomoč pri vodenju strokovnih nalog na delu delovnega področja;
* vodenje projektnih skupin;
* vodenje in odločanje v najzahtevnejših upravnih postopkih na I. stopnji;
* samostojno oblikovanje sistemskih rešitev in drugih najzahtevnejših gradiv;
* vodenje in sodelovanje v najzahtevnejših projektnih skupinah;
* opravljanje drugih najzahtevnejših nalog.

Prednost pri izbiri bodo imeli kandidati/ke z izkušnjami pri pripravi oz. pregledovanju obratovalnih monitoringov za odlagališča (področje podzemnih in površinskih voda). Želeno je, da imajo kandidati/ke zaključeno formalno izobrazbo kemije, geologije ali hidrogelogije ter imajo izkušnje s poznavanjem okoljske zakonodaje.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero kandidat/ka kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 5. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni/a uslužbenec/ka, ki ima magisterij znanosti, doktorat oziroma zaključen specialistični študij.

Javni/a uslužbenec/ka, ki je opravil/a strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU.

Prijava mora biti **obvezno oddana na predpisanem obrazcu,** ki je sestavni del objave internega natečajain mora vsebovati:

1. pisno izjavo kandidata/ke o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, pridobljen strokovni naziv ter leto in ustanova, na kateri je bila izobrazba pridobljena,
2. pisno izjavo kandidata/ke, ki vsebuje opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter stopnja zahtevnosti delovnega mesta),
3. pisno izjavo kandidata/ke, da ima delovno razmerje sklenjeno za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«,
4. pisno izjavo kandidata/ke o izpolnjevanju pogoja glede uradniškega naziva, iz katere je razviden uradniški naziv, ki ga kandidat ima,
5. pisno izjavo kandidata/ke o opravljenem obveznem usposabljanju za imenovanje v naziv,
6. pisno izjavo kandidata/ke o obveznem opravljenem strokovnem izpitu iz upravnega postopka druge stopnje;
7. pisno izjavo kandidata/ke, da za namen tega postopka dovoljuje Agenciji Republike Slovenije za okolje pridobitev podatkov iz centralne kadrovske evidence oziroma iz kadrovske evidence organa, v katerem opravlja delo.

Strokovna usposobljenost kandidata/ke se bo presojala na podlagi navedb v prijavi, na podlagi predloženih pisnih izjav in v skladu z merili in metodami za preverjanje strokovne usposobljenosti kandidata/ke.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in le tisti kandidati/ke, ki izpolnjujejo natečajne pogoje.

Kandidat/ka za razpisano prosto uradniško delovno mesto vloži prijavo na obrazcu »**prijavni obrazec«**, ki je priloga objavi tega internega natečaja. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

Izbrani kandidat/ka bo delo na delovnem mestu podsekretar, ki se lahko opravlja v nazivu podsekretar in nazivu sekretar, opravljal/la v nazivu podsekretar, z možnostjo napredovanja v naziv sekretar. Z izbranim kandidatom/ko bo sklenjeno delovno razmerje za nedoločen čas s polnim delovnim časom. Izbrani kandidat/ka bo delo opravljal/la v prostorih Agencije Republike Slovenije za okolje, Vojkova 1b, Ljubljana.

V skladu z 61.a členom ZJU, se v izbirni postopek ne uvrsti kandidata/ke, ki ne izpolnjuje natečajnih pogojev.

V izbirnem postopku se bo strokovna usposobljenost kandidata/ke presojala na podlagi navedb v prijavnem obrazcu, priloženih pisnih izjavah in drugih dokazil, na podlagi razgovora s kandidatom/ko oziroma s pomočjo morebitnih drugih metod preverjanja strokovne usposobljenosti kandidata/ke.

Kandidat(ka) vloži prijavo v pisni obliki, ki jo pošlje v zaprti ovojnici z označbo: »za interni natečaj delovnega mesta PODSEKRETAR (m/ž), šifra DM 5722, v Oddelku za emisije v vode in tla, Sektorju za analize vplivov na okolje in poročanje, Uradu za spremljanje vplivov na okolje, pod zaporedno številko »**10033-74/2024**« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **petka, 15. 11. 2024**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

Obvestilo o končanem internem natečaju bo objavljeno na spletnem portalu GOV.SI.

Informacije o izvedbi internega natečaja dobite na telefonski številki: 01/ 478 4134 (Matej Čuček).

mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4. 2021